Ποπάυ

Ο Ποπάυ (αγγλικά: Popeye, γνωστός και ως Popeye the Sailor Man) είναι χαρακτήρας κόμικς, που βασίστηκε σε πραγματικό πρόσωπο, και το χαρακτήρα του στο κόμικ τον  δημιούργησε ο Elzie Crisler SegarSegar, Elzie (Crisler) – Encyclopædia Britannica Article. Britannica.com. Retrieved on March 29, 2013. και έχει εμφανιστεί σε κόμικς, θέατρο, τηλεόραση (κινούμενα σχέδια), ραδιόφωνο, κινηματογράφο και βιντεοπαιχνίδια. Το 2018 εμφανίστηκε με αλλαγμένη όψη στην τηλεοπτική σειρά κινουμένων σχεδίων με τίτλο Popeye's Island Adventures.

Ιστορία
Η πρώτη εμφάνιση έγινε στις 17 Ιανουαρίου του 1929 σαν κόμικ στριπ στο Thimble Theatre των εκδόσεων King Features Syndicate, Inc στις Ηνωμένες Πολιτείες. Το κόμικς Thimble Theatre ήταν στον δέκατο χρόνο της κυκλοφορίας του όταν ο Ποπάυ εμφανίστηκε. Γρήγορα, η φιγούρα του γίνεται δημοφιλής, με αποτέλεσμα το 1933 οι άνθρωποι των Fleischer Studios να προσαρμόζουν το κόμικς Thimble Theatre πάνω στην φιγούρα του Ποπάυ με μεγάλη επιτυχία, ώστε τα επόμενα χρόνια να αποτελεί τον κύριο χαρακτήρα των κόμικς.

Επίσης το 1933 η Paramount Pictures σε συμφωνία με τα Fleischer Studios κυκλοφόρησε την πρώτη σειρά κινουμένων σχεδίων, με ήρωα το ατίθασο ναυτάκι με τη πίπα που τρώει σπανάκι για να αποκτήσει την μαγική του δύναμη. Την χαρακτηριστική φωνή του ντουμπλάρει ο τότε γνωστός ηθοποιός William "Billy" Costello με μεγάλη επιτυχία (αργότερα αντικαταστάθηκε από τον ηθοποιό Jack Mercer). Οι μικρού μήκους ταινίες βρίσκουν στο κοινό μεγαλύτερη απήχηση απ'ότι τα κόμικς, με αποτέλεσμα οι δημοσκοπήσεις να τον θεωρήσουν σαν τον καλύτερο χαρακτήρα κινουμένων σχεδίων του Χόλιγουντ το 1938.

 Μουσική 

Το πασίγνωστο μουσικό θέμα "I'm Popeye The Sailor Man" των ταινιών, το συνέθεσε ο Sammy Lerner το 1933 και έμεινε πάντα συνδεδεμένο με την φιγούρα του Ποπάυ. Είναι παρόμοιο με το θέμα από το χορικό "Oh, Better Far to Live and Die" της πρώτης πράξης της κωμικής οπερέτας "The Pirates of Penzance".

 Χαρακτήρες 

Στα κόμικς έχει εμφανιστεί σε διάφορους μεγάλους εκδοτικούς οίκους όπως οι Dell, King Comics, Gold Key Comics και Charlton Comics πάντα με σενάρια και εικονογράφηση του Μπαντ Σέιτζεντορφ: φίλος και κύριος διάδοχος του Elzie Crisler Segar μετά τον θάνατό του. Υπάρχουν πολλοί χαρακτήρες που συμμετέχουν στη σειρά, κάποιοι από τους οποίους έχουν εξωγήινη προέλευση, ζωώδη ή ανθρωπομορφική υπόσταση. Οι κυριότεροι χαρακτήρες που υπάρχουν στη σειρά, εκτός φυσικά του Ποπάυ, είναι οι εξής:
Όλιβ (Olive Oyl): Το κορίτσι του Ποπάυ.
Ρεβυθούλης (Swee'Pea): Το μωράκι που βρήκε ο Ποπάυ μπροστά στην πόρτα του σπιτιού του και το υιοθέτησε.
Πόλντο (J. Wellington Wimpy): Ο φαγανός φίλος του Ποπάυ.
Μπρούτο (Brutus ή Bluto): Ο κακός και αντίπαλος του Ποπάυ σε κάθε περιπέτεια.
Ευγένιος το Τζιπ (Eugene the Jeep): Μυστηριώδες ζώο με μαγικές και υπερφυσικές δυνάμεις.
Μάγισσα (Sea Hag): Η κακιά μάγισσα της σειράς, πειρατής στο επάγγελμα, αντιπροσωπεύει τον φόβο και τη Νέμεσις που αισθάνεται ο ήρωας. Έχει σαν κατοικίδιο έναν γύπα ονόματι Μπερνάρντ (Bernard).
Όσκαρ (Oscar): Ο φαλακρός και χαζούλης φίλος του Ποπάυ που κάνει πολλές διαφορετικές δουλειές για να επιβιώσει.
Παππούς (Poopdeck Pappy): Ο πατέρας του Ποπάυ που συχνά έρχονται σε αντίθεση. Αγαθός γεροντάκος που λατρεύει το ποτό και είναι ηλικιακά περίπου 85 με 99 ετών.
Γιαγιά (Granny): Είναι η σκληροτράχηλη γιαγιά του Ποπάυ, μητέρα του Παππού και όχι σύζυγος. Ηλικιακά μεγαλύτερη των 100 ετών. 
Μπάφι ή Βούβαλος (Rough House): Ο μάγειρας της σειράς με τα καταπληκτικά μπέργκερ.
Γκρίσινο (Georgie the Giant): Μοναχικός καλόκαρδος γίγαντας.
Ρούφος (Dufus Jones): Ο ψηλός, στρουμπουλός ανιψιός του Ποπάυ, συχνά βρίσκεται στην παρέα του Ρεβυθούλη.
Χαμ Γκρέιβι (Ham Gravy): Ο ερωτικός χαρακτήρας της σειράς που παθιάζεται εύκολα, πρώην αρραβωνιαστικός της Όλιβ.
Κάστορ (Castor Oyl): Ο αδελφός της Όλιβ. Παρέα του το πουλί ονόματι Βερνίς (Bernice the Whiffle Hen) που του φέρνει τύχη.
Κολ (Cole Oyl): Ο πατέρας της Όλιβ και του Κάστορ και πεθερός του Ποπάυ.
Νάνα (Nana Oyl): Η σύζυγος του Κολ, μητέρα της Όλιβ και του Κάστορ και πεθερά του Ποπάυ.
Ότις Ο. Ότις (Otis O. Otis): Ξάδελφος του Πόλντο, όπου εμφανίζεται στις ιστορίες συχνά με διαφορετικούς ρόλους. Κυρίως είναι ντεντέκτιβ, αλλά έχει εμφανιστεί και σαν ταλαντούχος πολυτεχνίτης, σκηνοθέτης (με καλλιτεχνικό όνομα Μπόμπι Τσιακ), φυσικός, μάγειρας κτλπ.
Γκίζιλ (George W. Geezil): Ο τσαγκάρης και έμπορος της σειράς.
Ματιπάυ ο Πειρατής (Patcheye the Pirate): Προπαππούς του Ποπάυ, τρομακτικός και πρώην πειρατής καπετάνιος που έχει γίνει φάντασμα και έρχεται σε κόντρα με τον ήρωα στις περιπέτειες.
Τόαρ ο Αγριάνθρωπος (Toar the Caveman): Ο τεράστιος και θηριώδης σύμμαχος του Ποπάυ, πρώην αντίπαλός του. Είναι 20.000 ετών, μιας και κατέχει αιώνια νιότη (μπορεί  να σκοτωθεί όμως σε μάχη) λόγω του νερού που ήπιε από την «αιώνια λίμνη».
Αλίκη το Γκουν (Alice the Goon): Ψηλή γυναικεία ανθρωπόμορφη φυσιογνωμία, κύριο μέλος των κατοίκων της νήσου Γκουν.
Βασιλιάς Μπλόζο (King Blozo the Third): Ο ευγενής, μεγαλοπρεπής μονάρχης της νήσου Σπανακοβία.
Σάπο (John Sappo): Ο ονειροπόλος και άτυχος βοηθός του καθηγητή Ουοτεσνάζλ, που οδηγείται μονίμως σε καταστροφές.
Καθηγητής Ουοτεσνάζλ ή Ντετούμπις (Professor O. G. Wotasnozzle): Ο εξωφρενικός εφευρέτης και ενοικιαστής του Σάπο, με τη μεγάλη μύτη.

Το χωριό του Ποπάυ (Popeye Village ή Sweethaven Village)
μικρογραφία |Το χωριό του Ποπάυ (Μάλτα)
Τον Δεκέμβριο του 1980 γίνεται η πρεμιέρα της ταινίας Popeye. Πρόκειται για μουσική κωμωδία, πάντα βασισμένη στη σειρά του Elzie Segar, με πρωταγωνιστή τον Ρόμπιν Ουίλιαμς (Ποπάι) και την Shelley Duvall (Όλιβ). Η ταινία γυρίστηκε στη Μάλτα και για τις ανάγκες του φίλμ χρειάστηκε να δημιουργηθεί ένα παραθαλάσσιο χωριό. 

Η κατασκευή ξεκίνησε το 1979 με συνεργείο 165 ανθρώπων. Χρειάστηκαν εκατοντάδες κορμοί και σανίδες που εισήχθησαν από την Ολλανδία, ενώ τα ξύλινα βότσαλα που χρησιμοποιήθηκαν για τις σκεπές εισήχθησαν από τον Καναδά. Επιπλέον 8 τόνοι καρφιών και 2 χιλιάδες γαλόνια μπογιάς χρησιμοποιήθηκαν για την κατασκευή του ξύλινου χωριού.

Σήμερα, παρά το γεγονός ότι η ταινία είχε ανάμεικτες κριτικές, το Popeye Village παραμένει ένα δημοφιλές τουριστικό αξιοθέατο. Είναι ανοιχτό για το κοινό επτά ημέρες την εβδομάδα. Υπάρχουν παραστάσεις, θεματικά μουσεία, σπίτια παιχνιδιού όπου τα παιδιά μπορούν να αναρριχηθούν και να εξερευνήσουν το χωριό.

Ο Ποπάυ στην Ελλάδα
Ο Ποπάϋ είναι ένας από τους πιο αγαπημένους χαρακτήρες κόμικς στην Ελλάδα. Η παλαιότερη του εμφάνιση στην Ελλάδα σε έντυπο ήρθε το μακρινό 1947 στο περιοδικό Σινεάκ, σε σχέδια του δημιουργού του Ποπάυ, Segar.  

Το 1963 κυκλοφόρησαν στριπ του Ποπάυ στην εφημερίδα μεσημβρινή.  

Στα τέλη της δεκαετίας του 60, οι εκδόσεις του Μίκυ Μάους Τερζόπουλου, στο περιοδικό «Βέλος», κυκλοφόρησαν μέρη ιστοριών σε σχέδια του Bud Sagendorf.    

Τον Ιούνιο του 1973, οι εκδόσεις Δραγούνης πήραν την άδεια να τον φέρει εκ νέου και να δημοσιεύσει τις περιπέτειές του για πρώτη φορά στην Ελλάδα σ' ένα δικό του περιοδικό κόμικς, όπου γνώρισε τεράστια επιτυχία (έφτασε πάνω από 1000 τεύχη). 

Ποιο πρόσφατη έκδοση του Ποπάυ στην Ελλάδα είναι αυτή του καλοκαιριού του 2022 από τις εκδόσεις Μικρός Ήρως, όπου κυκλοφορεί η πρώτη συλλογή με στριπ του Bud Sagendorf, αποτελούμενη από οκτώ έγχρωμους τόμους. 

Παραπομπές

Εξωτερικοί σύνδεσμοι


Κατηγορία:Αμερικανοί χαρακτήρες κόμικς
Κατηγορία:Κόμικς περιπέτειας
Κατηγορία:Κόμικς που έγιναν βιντεοπαιχνίδια
Κατηγορία:Κόμικς που έγιναν σειρές κινουμένων σχεδίων
Κατηγορία:Κόμικς που έγιναν ταινίες
Κατηγορία:Χαρακτήρες κόμικς που δημιουργήθηκαν το 1929